Хафез
За мъката лекарство няма…

Превод от персийски (фарси): Йордан Милев, 1969

chitanka.info

За мъката лекарство няма. Помощ!

Без край е нашата раздяла. Помощ!

За своя дъх страхуваме се вече.

От безсърдечни хубавици, помощ!

За някакви целувки там те искат

живота ни и всичко наше. Помощ!

Изпиха ни кръвта безбожни устни.

Хей, брате, има ли лекарство? Помощ!

Като Хафез и ден и нощ измъчен,

горя сред огън, плача, викам — помощ!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.